C 184/94
LT
Europos Sąjungos oficialusis leidinys
2023 5 25
pakeitimą įtraukti „investicijų į skaitmeninę elektros energijos infrastruktūrą“ skatinimo idėjas, užtikrinant reglamentavimo sistemą, kuri veiksmingai skatintų investicijas į elektros energijos tinklų skaitmenizaciją.
Be to, siekiant, kad skaitmeninėmis technologijomis grindžiamas lankstus vartojimas, gamyba ir vartotojų vykdoma gamyba taptų patrauklūs, reikia plėtoti lanksčias rinkas.
1.5.
Praėjus daugiau nei šešeriems metams po Švarios energijos dokumentų rinkinio pateikimo, tiek energijos bendrijos, tiek kolektyvinis pasigamintos energijos vartojimas Europos energetikos sistemose vis dar atlieka nežymų vaidmenį.
Europos Komisija iki šiol nekreipė dėmesio į kliūtis, kylančias šių formų energijos gamybai ir vartojimui.
Europiečiams reikia suteikti paskatų, kurios galiausiai įtikintų ir motyvuotų juos skaitmenizuoti visą su energetika susijusią veiklą.
Daugeliu atvejų taip pat reikia aiškiai apibrėžti juridines ir administracines teises.
EESRK ragina Komisiją ir valstybes nares parengti atitinkamas iniciatyvas, įskaitant tiesioginę paramą, kuri sudarytų sąlygas energijos bendrijoms ir kolektyviniam pasigamintos energijos vartojimui išnaudoti visą savo potencialą, kadangi būtent šios gamybos ir vartojimo formos turi tapti esmine sistemos dalimi siekiant energijos tiekimo saugumo.
Priešingu atveju skaitmeninės priemonės nedarys poveikio.
1.6.
EESRK kartoja, kad taikant tinkamą požiūrį, neutralaus poveikio klimatui, decentralizuota ir skaitmeninė energijos tiekimo struktūra gali daryti didelį teigiamą poveikį užimtumui ir ekonomikai, ypač regionų ekonomikai (2).
Dabartinės krizės kontekste Europos Sąjungai reikia bendro požiūrio į energetikos politiką, kuriuo vadovaujantis konkretūs su energetika ir klimatu susiję klausimai būtų derinami su socialinės ir regioninės sanglaudos politikos tikslais.
1.7.
Tačiau EESRK pažymi, kad pokyčių politika gali būti sėkminga tik tuo atveju, jei ją vykdant bus atsižvelgta į įvairią socialinę dinamiką pereinamuoju laikotarpiu ir ši dinamika bus aptarta plėtojant politikos strategijas ir priemones.
Turėtume stiprinti aktyvių vartotojų vaidmenį skaitmeninimo srityje ir skatinti bei įgalėti juos naudoti kuo daugiau išmaniųjų sprendimų, nes jie gali pagerinti energijos vidaus rinkos veiksmingumą ir veiklos rezultatus, kartu atsižvelgti į skirstymo sistemos operatorius, kad būtų užtikrintas energijos tiekimo saugumas.
Priemonės turi būti patogios naudoti; reikėtų atkreipti dėmesį į pažeidžiamas grupes ir neįgaliuosius.
Todėl būtina teisingos pertvarkos ir aktyvaus pokyčių politinio valdymo politika.
Jei ją įgyvendinant nepaisoma socialinio aspekto, kyla pavojus, kad dėl visuomenės pasipriešinimo pertvarka nebus sėkminga.
1.8.
Kalbant apie būsimą energetikos sistemų ir infrastruktūros modelį, EESRK ne kartą pabrėžė, kad visi vartotojai turi aktyviai dalyvauti kuriant pažangiąsias energetikos sistemas ir kad reikia numatyti paskatų, kad pilietinė visuomenė galėtų dalyvauti energetikos pertvarkoje.
Labai svarbus yra „vietos ir regioninių novatorių tarpusavio ryšių užmezgimas“, kaip 7.3 punkte nurodė Komisija.
Kolektyviniai veiksmai, pavyzdžiui, pažangiųjų miestų ir bendruomenių bendradarbiavimas, gali padėti rasti geriausių ir įperkamiausių sprendimų, kurių gali prireikti regionui.
1.9.
Skaitmenizuojant energetiką jau vadovaujamasi ES skaitmenizavimo ir energetikos politika, nes svarbių klausimų, pavyzdžiui, duomenų sąveikos, energijos tiekimo saugumo ir kibernetinio saugumo, privatumo ir vartotojų apsaugos, negalima palikti spręsti vien rinkai, be to, labai svarbu juos tinkamai įgyvendinti.
Šiomis aplinkybėmis EESRK pažymi, kad būtina visais įmanomais būdais užkirsti kelią privatumo pažeidimams ir netinkamam duomenų naudojimui.
Tai apima ne tik technines atsargumo priemones, bet ir valstybės institucijų, kurioms taikoma politinė ir demokratinė kontrolė, atsakomybę už šią duomenų erdvę ir jos stebėseną.
Tuo pat metu ypatingo dėmesio reikia ypatingos svarbos infrastruktūros duomenų apsaugai.
1.10.
Komisija savo komunikate teigia, kad labai svarbu užtikrinti, kad skaitmenizacija neišderintų elektros energijos vidaus rinkoje jau įsigalėjusios vartotojų apsaugos sistemos.
EESRK atkreipia į tai dėmesį ir priduria, kad reikia pritaikyti ir tobulinti vartotojų teises energijos rinkoje.
Vartotojai negali atsidurti nepalankioje padėtyje ar permokėti.
Skaitmeninės priemonės jiems turėtų būti naudingos.
Jei priemonės bus tinkamai sukurtos, jos gali padėti padidinti vartotojų apsaugą.
1.11.
Įgyvendinant visas iniciatyvas svarbu, kad vartotojai namuose turėtų išmaniuosius skaitiklius.
Daugelyje valstybių narių to vis dar nėra, todėl reikia skubiai dėti daugiau pastangų, kad būtų plačiau diegiami išmanieji skaitikliai kaip esminė daugumos skaitmeninių sprendimų energetikos sektoriuje, visų pirma elektros energijos tiekimo ir mažesniu mastu – dujų tiekimo srityje, išankstinė sąlyga.
Valstybės narės, kurios dar nėra visiškai įdiegusios išmaniųjų skaitiklių, turi paspartinti šį procesą ir padidinti savo nacionalinius tikslus, susijusius su šiuo diegimu.
Tarptautiniai duomenys rodo, kad išmaniųjų skaitiklių diegimas yra veiksmingiausias, kai už tai yra atsakingi tinklo operatoriai.
Išmanieji skaitikliai turėtų būti laikomi neatsiejama elektros energijos tinklo dalimi.
(2)
OL C 367, 2018 10 10, p. 1.